**20o ΔΗΜΟΤΙΚΟ ΣΧΟΛΕΙΟ ΚΑΛΑΜΑΡΙΑΣ**

**ΑΝΑΚΟΙΝΩΣΕΙΣ**

**14 - 03 - 2018**

**Αγαπητοί γονείς καλησπέρα σας,**

Επικοινωνούμε μαζί σας για να σας ανακοινώσουμε τα εξής:

1. **Την Πέμπτη 15 - 03 - 2018** τα παιδιά του Γ1 στο πλαίσιο του Φεστιβάλ Παιδείας που διοργανώνει κάθε χρόνο ο Δήμος Καλαμαριάς θα παρουσιάσουν τη θεατρική παράσταση **«Ελάτε να σώσουμε το καστανόδασος»**. Η εν λόγω θεατρική παράσταση και το θέμα που πραγματεύεται εντάσσεται ως δράση στο ετήσιο πρότζεκτ του σχολείου μας με τίτλο «Δάσος ένας θαυμάσιος κόσμος: ας τον ανακαλύψουμε για να τον αγαπήσουμε!» **Τη διδασκαλία του θεατρικού έργου και την οργάνωση της παρουσίασης ανέλαβαν η εκπαιδευτικός Θεατρικής Αγωγής του σχολείου μας κ. Παλάνη Ελευθερία και η εκπαιδευτικός του Γ1 κ. Μαριάννα Κούφα.**
2. Με αφορμή την παραπάνω δράση αναφορά αξίζει να γίνει προς ενημέρωσή σας και στη συμμετοχή του σχολείου μας **στις «Ημέρες Δημοκρατίας του Δήμου Καλαμαριάς»** (09 – 02 – 2018), όπου οι μαθητές και οι μαθήτριες του ΣΤ1 του σχολείου μας μαζί με άλλους συμμαθητές/τριες ΣΤ’ τάξης από το 6ο και το 12ο Δημοτικό Σχολείο Καλαμαριάς προσομοίωσαν ένα Δημοτικό Συμβούλιο στην αντίστοιχη αίθουσα του Δήμου και πραγματεύτηκαν από κοινού το θέμα της **«Κοινωνικής Αλληλεγγύης»**. **Την προετοιμασία των παιδιών ανέλαβαν η Εκπαιδευτικός της τάξης κ. Παναγιωτίδου Βασιλική και η Διευθύντρια του Σχολείου κ. Σαμαρά Σωτηρία**
3. Επιπλέον, αναφορά αξίζει να γίνει στη συμμετοχή και στην επιτυχία των δύο ομάδων Ρομποτικής του σχολείου μας – **Technofive και Hightechers - στον Περιφερειακό Διαγωνισμό Ρομποτικής (25 - 02 - 2018) αλλά και στην πρόκριση και συμμετοχή της ομάδας Technofive στον Πανελλήνιο Διαγωνισμό Εκπαιδευτικής Ρομποτικής, στην Αθήνα, 04 – 03 – 2018. Την ευθύνη και προετοιμασία των ομάδων είχε η εκπαιδευτικός Πληροφορικής του σχολείου μας κ. Καραδημητρίου Κρυσταλλένια και το συντονισμό της δράσης η Διευθύντρια του Σχολείου κ. Σαμαρά Σωτηρία**

**Επιπλέον:**

1. **Την Τρίτη 20 – 03 – 2018, ώρα 13:15 μ.μ.** θα ενημερωθείτε για την πρόοδο των παιδιών σας και θα επιδοθούν και οι έλεγχοι Προόδου στους γονείς των παιδιών που φοιτούν από την Γ’ ως και ΣΤ΄ τάξη. **Η παρουσίαση στο σχολείο είναι απαραίτητη και σημαίνει πολλά για τα παιδιά.** *Σας παρακαλούμε* τα παιδιά που δε μένουν Ολοήμερο *να απασχοληθούν στο σπίτι τις ώρες εκείνες*, ώστε να είναι αποτελεσματικότερη η ενημέρωσή σας. **Ακόμη σας παρακαλούμε θερμά να χρησιμοποιείτε για την είσοδο σας στο κτίριο αλλά και για την αποχώρησή σας μόνο τη σιδερένια πλαϊνή βοηθητική σκάλα.** Σας ευχαριστούμε.
2. **Την Παρασκευή 23 – 03 – 2018** τα παιδιά της Δ΄ τάξης θα τιμήσουν τη διπλή γιορτή της 25ης Μαρτίου παρουσιάζοντας τη δική τους γιορτή στους δακάλους/ες, στους γονείς και στους/στις συμμαθητές/τριές τους, **ώρα 08:30 ως 10:00 π.μ**. Την ημέρα εκείνη δεν πραγματοποιούνται μαθήματα και δε λειτουργεί το Ολοήμερο Σχολείο. Συνεπώς τα παιδιά θα αποχωρήσουν από το σχολείο στις 10:00. **Την προετοιμασία των παιδιών και την οργάνωση της γιορτής συντονίζουν οι Εκπαιδευτικοί της Δ΄ τάξης κ.κ. Ράμμου Μαρία και Γάλλου Μαρία.**
3. **Την Κυριακή 25 – 03 – 2018** το σχολείο μας θα συμμετέχει στην παρέλαση για την επέτειο της 25ης Μαρτίου 1821. Ειδικότερα θα παρελάσουν οι μαθητές και οι μαθήτριες της ΣΤ΄ τάξης. **Την οργάνωση και προετοιμασία του αγήματος ανέλαβε ο εκπαιδευτικός Φυσικής Αγωγής του σχολείου μας κ. Μανταρτζίδης Ανέστης**
4. **Την Πέμπτη 29 – 03 – 2018** θα πραγματοποιηθεί εκκλησιασμός του σχολείου. Όσα παιδιά επιθυμούν μπορούν να ετοιμαστούν για να κοινωνήσουν.
5. **Την Παρασκευή 30 - 03 – 2018** τα παιδιά των Α΄ ως Ε΄ τάξεων θα παρακολουθήσουν τη θεατρική παράσταση «Ένα παιδί μετράει τ’ άστρα». Ενημερωτικά αναφέρουμε ότι η τιμή εισιτηρίου μετακίνησης είναι 2 ευρώ και η τιμή εισιτηρίου παράστασης 6 ευρώ.

Τα παιδιά της ΣΤ΄ τάξης θα παρακολουθήσουν τη θεατρική παράσταση «Τομ Σόγιερ». Ενημερωτικά αναφέρουμε ότι η τιμή εισιτηρίου μετακίνησης 3 ευρώ και η τιμή εισιτηρίου παράστασης είναι 5 ευρώ. **Θα ειδοποιηθείτε με νέα μας ανακοίνωση για το πότε τα παιδιά θα φέρουν τα χρήματα. (ΑΡΑ ΚΑΝΕΝΑ ΠΑΙΔΙ ΔΕ ΘΑ ΦΕΡΕΙ ΠΡΟΣ ΤΟ ΠΑΡΟΝ ΧΡΗΜΑΤΑ).**

1. Το **«Χαμόγελο του παιδιού»** ενόψει της εορτής του Πάσχα και με την έγκριση του Υπουργείου Παιδείας μας καλεί να συγκεντρώσουμε τρόφιμα για να καλυφθούν βασικές ανάγκες χιλιάδων παιδιών και των οικογενειών τους που ζουν στην Ελλάδα σε κατάσταση φτώχειας. **Ας είναι φέτος αυτή η πράξη της αγάπης μας, εφόσον κι εσείς συμφωνείτε.** «Με σεβασμό στην αξιοπρέπεια του κάθε παιδιού και με απόλυτη διαφάνεια στη διαδικασία», όπως τονίζεται στο έγγραφο του «Χαμόγελου του παιδιού», **σας παρακαλούμε ό,τι μπορεί σε συσκευασμένα τρόφιμα το κάθε παιδί να το φέρει στο σχολείο και να το αφήνει στην είσοδο ως τις 20/03/2018**.

*Και επειδή μέχρι το Πάσχα θα τα ξαναπούμε, σας περιμένουμε για τους βαθμούς και σας ευχόμαστε καλό απόγευμα.*

**Από τη Διεύθυνση του Σχολείου**